CELEX: C2007/283/12
Language: mt
Date: 2007-11-24 00:00:00
Title: Kawża C-383/07: Talba għal deċiżjoni preliminari mressqa minn Bayerischer Verwaltungsgerichtshofs (Il-Ġermanja) fl- 10 ta' Awwissu 2007 — M-K Europa GmbH & Co. KG vs Stadt Regensburg

24.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 283/7
            
         Talba għal deċiżjoni preliminari mressqa minn Bayerischer Verwaltungsgerichtshofs (Il-Ġermanja) fl-10 ta' Awwissu 2007 — M-K Europa GmbH & Co. KG vs Stadt Regensburg
   (Kawża C-383/07)
   (2007/C 283/12)
   Lingwa tal-kawża: Il-Ġermaniż
   Qorti tar-rinviju
   Bayerischer Verwaltungsgerichtshof
   Partijiet fil-kawża prinċipali
   
      Rikorrenti: M-K Europa GmbH & Co. KG
   
      Konvenuta: Stadt Regensburg
   Domandi preliminari
   
               1)
            
            
               Sabiex jiġi stabbilit jekk prodott ta' l-ikel skond l-Artikolu 1(2) tar-Regolament Nru 258/97 (1)“[huwiex] ikel jew ingredjenti ta' l-ikel li s'issa ma ġewx użati għall-konsum mill-bniedem fi grad sinifikanti ġewwa l-Komunità”, jista jiġi kkunsidrat il-fatt li fil-15 ta' Mejju 1997, ftit qabel id-dħul fis-seħħ tar-regolament, l-ikel stess ġie impurtat jew sar disponibbli f'reġjun strettament delimitat tal-Komunità (f'dan il-każ: San Marino)?
            
         
               2)
            
            
               Il-prodott ta' l-ikel huwa aktar ġdid skond l-Artikolu 1(1) u (2) tar-Regolament Nru 258/97 meta l-ingredjenti kollha użati għall-produzzjoni tiegħu diġà intużaw f'ammont konsiderevoli għall-konsum uman fil-Komunità?
            
         
               3)
            
            
               L-Artikolu 1(2(d) tar-Regolament Nru 258/97 għandu jiġi interpretat b'mod restrittiv fis-sens li l-kategorija ta' l-“ikel li jikkonsistu fi […] alk[i]” ma tinkludix dawk il-prodotti alimentari li fihom alki li diġà intużaw għall-konsum uman fil-Komunità?
            
         
               4)
            
            
               Prodott ta' l-ikel skond l-Artikolu 1(2)(e) tar-Regolament Nru 258/97 jista' jkollu “storja ta' użu [sigur fl-]ikel” meta s-sigurtà tiegħu tkun ġiet murija biss f'reġjuni barra l-Ewropa (f'dan il-każ il-Ġappun)?
            
         
               5)
            
            
               Prodotti ta' l-ikel jistgħu jiġu kkunsidrati li “għandhom storja ta' użu [sigur fl-]ikel” meta huma magħmula minn ingredjenti li ilhom jintużaw għal żmien twil mingħajr problemi għall-konsum uman u permezz ta' proċess ta' produzzjoni jew ta' manifattura ġeneralment użat, jekk ma teżisti l-ebda esperjenza għal dak li jirrigwarda l-għaqda ta' l-ingredjenti u l-proċess ta' produzzjoni?
            
         
               6)
            
            
               L-Artikolu 1(3) tar-Regolament Nru 258/97, li jgħid li “[f]ejn ikun meħtieġ, jista' jiġi stabbilit skond il-proċedura stabbilita fl-Artikolu 13 jekk tip ta' ikel jew ta' ingredjent ta' l-ikel jaqax jew le […] fil-kamp ta' applikazzjoni tal-paragrafu 2 ta' dan l-Artikolu” jimponi fuq l-impriża, f'każ ta' kontroversja, l-obbligu li tistabbilixxi dan u li tistenna l-eżitu ta' din il-proċedura? Barra minn hekk, jistgħu jiġu dedotti xi indikazzjonijiet minn din id-dispożizzjoni u mill-Artikolu 1(2) tar-Regolament Nru 258/97 rigward l-oneru tat-trattazzjoni (Darlegungslast) u l-oneru sostantiv tal-prova?
            
         
      (1)  ĠU C 43, p. 1.